# Søknad om skjønnsmidler fra Helsenettverk Lister til prosjekt:

# **Samskaping om helse i Lister**

# Bakgrunn

Helsenettverk Lister ble etablert i 2012 av Listerrådet er et interkommunalt samarbeid på helse og velferdsområdet for de seks kommunene i Lister; Farsund, Flekkefjord, Hægebostad, Kvinesdal, Lyngdal og Sirdal. Totalt er det ca 37 000 innbyggere i regionen og over 2000 ansatte innen helse og omsorg.

Fremover vil kommunene i Lister stå ovenfor store demografiske utfordringer. Både antall og andel eldre over 67 år vil øke betydelig, mens andelen i arbeidsfør alder går ned. Samtidig med at antall eldre øker, øker oppgavene kommunene forventes å løse. Noen av de viktigste forklaringene til oppgaveveksten i kommunal helse og omsorgstjeneste er: vekst i andel eldre, oppgaveoverføringer fra spesialisthelsetjenesten, vekst i antall yngre brukere med store hjelpebehov, underfinansierte statlige reformer og økte forventninger fra befolkningen.

Velferdsstaten er under press – ref perspektivmeldingen fra regjeringen <https://www.aftenbladet.no/meninger/kommentar/i/2Gg83G/vi-har-ikke-rad-til-a-fortsette-var-enorme-offentlige-pengebruk-kutt>

Utenforskap

Ensomhet har vært rapportert som et økende problem i samfunnet. Et samfunn med mange ensomme vil være et samfunn med lite samhold og nærhet mellom menneskene. For den enkelte er ensomhet et viktig tegn på manglende trivsel i livet – en dårlig livskvalitet. Dette kan føre til psykisk uhelse og rusavhengighet.

Leve hele livet

Reformen Leve hele livet skal bidra til at eldre kan mestre livet lenger, ha trygghet for at de får god hjelp når de har behov for det, at pårørende kan bidra uten at de blir utslitt og at ansatte kan bruke sin kompetanse i tjenestene. Meldingens hovedfokus er å skape et mer aldersvennlig Norge og finne nye og innovative løsninger på de kvalitative utfordringene knyttet til aktivitet og fellesskap, mat og måltider, helsehjelp, sammenheng og overganger i tjenestene.

I lys av de utfordringene kommunene står overfor og de anbefalinger som «Leve hele livet» reformen gir oss, er det viktig at kommunene blir i stand til å involvere innbyggerne i en større grad gjennom samskapende sosial innovasjon. Ved å involvere innbyggerne møte utfordringene mer proaktiv og samtidig som vi forebygger ensomhet og gjør samfunnet mer aldersvennlig.

# Samskaping –Kommune 3.0

Samskaping kan gi avkastning i form av nye og bærekraftige løsninger. Samfunnet trenger å skape nye løsninger og nye modeller for å møte velferdsstatens utfordringer. Samskaping handler om å invitere inn til likeverdige samarbeidende partnerskap hvor ulike aktører får gi selvstendige bidrag til å definere, designe, implementere og drive fram løsninger sammen med profesjoner, forvalting og politiske myndigheter.

Vi har behov for å øke vår teoretiske kunnskap om samskaping samt å arbeide med å fremme kultur for samskaping.

Samskaping skjer i dag i stor grad som skreddersøm der samarbeidsløsningene utvikles fra bunnen av, med høye etableringskostnader for partene. Et mål ved prosjektet er derfor å utvikle og teste modell og verktøy for samskaping i konkrete case slik at det blir lettere for kommuner å starte opp og gjennomføre samskaping i egen kommune.

# Formålet med søknaden

Kommunene i Lister ønsker å samarbeide om å heve kompetansen hos ledere om samskaping og ta i bruk verktøy for å fremme innbygger involvering og Kommune 3.0.

# Effektmål:

* Kommunene i Lister har kompetanse på hvordan man jobber for å involvere innbyggerne i utforming av tjenestene.
* Kommunene i Lister har gjennomført minst en samskapings prosess hver med utgangspunkt i et av områdene i Leve hele livet reformen. Denne prosessen skal føre til dokumenterte gevinster i form av økt kvalitet, spart tid og eller unngåtte kostnader.
* Minst 10 innbyggere/representanter fra frivillighet/næringsliv fra hver av kommunene har deltatt aktivt i samskapingsprosjekter.
* Minst 5 ansatte fra hver av kommunene har deltatt aktivt i samskapingsprosjekter.
* Minst 80% av deltakerne i samskapingsprosjekter/prosesser oppgir at de er fornøyd med prosessen og resultatet.
* Gjennom bruk av nye verktøy for samskaping og innbyggerinvolvering kan Lister kommunene dokumentere minst 500 timer økt frivillig innsats.

# Resultatmål:

* Frikjøp av prosjektleder.
* Etablere en prosjektgruppe med representanter fra alle Lister kommunene innen 1.april 2020.
* Det engasjeres ekstern foredragsholder til en fagdag om samskaping. Til denne dagen inviteres skoleeiernettverket, personalnettverket og kulturnettverket i Lister for å fremme tverrsektorielt samarbeid og fokus på samskaping.
* En tester ut NYBY som verktøy for innbyggerinvolvering/frivillighet. Nyby er en ny digital plattform som gjør det mulig for kommuner og organisasjoner å mobilisere ledige ressurspersoner til viktige oppgaver.
* Ta i bruk verktøy for samskaping i samarbeid med KS etter modell forsøkt i andre kommuner.
* Prosjektet evalueres innen 31.3.2021 og det gjennomføres en spørreundersøkelse blant deltakerne i prosjektet.
* Samskaping og Kommune 3.0 tas opp som sak på møtene i Helsenettverk Lister.
* Gjennom interkommunale prosjektmøter sikrer en erfaringsdeling mellom kommunene.

# Målgruppe

Prosjektets målgruppe er ledere og ansatte som jobber i Listerkommunene.

# Budsjett

* + Frikjøp prosjektledelse 30 % stilling i 12 måneder 210 000
  + Reiser for prosjektleder/prosjektgruppe 10 000
  + Fagdag Samskaping 60 000
  + Egenbetaling KS for reiser. 10 000
  + Servering/møtelokaler arrangement 30 000
  + Tilskudd til testing av NYBY 150 000

Søknadssum: 470 000

Egeninnsats timer knyttet til kompetanseheving og deltakelse 300 000

Egeninnsats kontor, PC, utstyr og administrasjon 30 000

Egenandel NYBY 150 000

Totalt egeninnsats 480 000

**Totalt 950 000**

# Organisering og forankring

Helsenettverk Lister er styringsgruppe for prosjektet.

Det frikjøpes prosjektledelsesressurs i inntil 30 % stilling som blant annet vil ha hovedansvar for måloppnåelse, fremdrift, budsjettstyring og rapportering. Prosjektleder vil også ha hovedansvar for å være pådriver for gjennomføring av kompetansehevingstiltak og fagdag. Prosjektleder vil være prosessveileder og pådriver for de kommunale samskapingsprosjektene.

Prosjektet er forankret i Helsenettverk Lister.